કાર્યક્રમને સંબોધતા સંસ્થાના સી.ઈ.ઓ.શ્રી સંદીપ દેસાઈએ જણાવ્યું કે, સંસ્થાએ ઉત્તરોત્તર પ્રગતિ કરી છે. ટુંક સમયમાં જ ૧૦૦ પથારી ધરાવતું ક્રિટીકલ કેર સેન્ટર કાર્યરત થશે જે રાજ્યનું સૌથી વધુ પથારી ધરાવતું ક્રિટીકલ કેર સેન્ટર તરીકે ઉભરી આવશે. મંડળની સાહસિક પહેલ - સમાજના જરૂરીયાતમંદ અને ગરીબ દર્દીઓના લાભાર્થે હૉસ્પિટલની કુલ ૮૦૦ પથારીમાંથી ૪૫૦ પથારીમાં આશીર્વાદ વોર્ડ હેઠળ નિઃશુલ્ક સારવાર શરૂ કરવામાં આવી. જેના પરિણામરૂપ ગત વર્ષે આગલા વર્ષ કરતા વધુ ૩૦૦૦ કુટુંબોએ આશીર્વાદ વોર્ડ હેઠળ સારવારનો લાભ લીધો. આમ મંડળની તમામ રાહત દરની યોજના દ્વારા હૉસ્પિટલની ૨૫ ટકા આવક એટલે કે ૨૧ કરોડ રૂપિયા દર્દીઓને રાહત આપવા પાછળ ખર્ચ કરવામાં આવ્યા.